મુંબઈઃ ‘બિગ બોસ’ની નવી સીઝન શરૂ થવા જઈ રહી છે. 12મી સીઝનમાં સ્પર્ધકો જોડિયોમાં જોવા મળશે. ગોવામાં લોન્ચિંગ દરમિયાન સલમાન ખાને ખુલાસો કર્યો હતો કે ભારતી સિંહ પતિ હર્ષ લિમ્બાચિયા સાથે શોનો ભાગ બનશે. બીજી તરફ બોલિવૂડ એક્ટ્રેસ તનુશ્રી દત્તા અને તેની બહેન ઈશિતા દત્તાનું નામ પણ સ્પર્ધક તરીકે સામે આવી રહ્યું છે. જોકે 16 સપ્ટેમ્બરના રોજ સલમાન લોન્ચિંગમાં સત્તાવાર રીતે તમામ સ્પર્ધકોની જાહેરાત કરશે. શો શરૂ થતા પહેલા અમે તમારી સમક્ષ બિગ-બોસના અત્યારસુધીના સૌથી મોંઘા સ્પર્ધકો વિશે જણાવી રહ્યાં છીએ.